Kelda: www. trubodin. fo Í mars mánaði kemur danski presturin, Finn Aasebø Rønne, dr. theol. og lektari í kirkju- og missiónssøgu til Føroya. Umframt at luttaka í ársmøtinum hjá Heimamissiónini, sum verður í Leguhúsinum í Nesvík, leygardagin tann 25. mars og á ungdómsmøti, sum somuleiðis verður í Leguhúsinum, fríggjakvøldið 24. mars. fer hann eisini at halda fyrilestrar um Martin Luther. Hetta stendur at lesa á heimasíðuni hjá trubodin. fo. Vitjar kirkjur og skúlar Finn Aasebø Rønne fer eisini at hava fyrilestrar um trúbótarmannin Martin Luther. Hetta er í sambandi við 500 ára haldið fyri trúbótini. Ovi Brim, prestur á Nesi, sum fyrireikar ferðina hjá Finn Aa. Rønne, sigur, at fyrilestur verður í Gøtu kirkju mánadagin 20. mars og í Christianskirkjuni mikudagin 22. mars. Eisini skal hann vitja á studentaskúlunum á Kambsdali og í Havn. Saman við Finn Aa. Rønne er eisini Jákup E. Petersen, stud. theol. Hann fer at luttaka á nøkrum møtum og føstugudstænastum. Kunnu bíleggja ein fyrilestur Tað ber til at fáa Finn Aa. Rønne at halda fyrilestur við at venda sær til Ova Brim. –Um áhugi er fyri at fáa Finn Aa. Rønne at halda fyrilestur, er møguleiki at seta seg í samband við Ova Brim á telefon 237343 ella 447171. Til ber at velja millum fýra ymiskar fyrilestrar. Heitini á fyrilestrunum eru hesi: Luther og reformationen–basic facts. De lutherske og de andre protestanter. Reformationen i Danmark–og på Færøerne. Hvør fyrilestur varir umleið trý korter. Tú kanst lurta eftir Lindini við fylgjandi avspælarum. Trýst á navnið fyri at lurta...